שירות בתי הסוהר
מנהל תמיכה לוגיסטית 
מחלקת רכישות  - ענף מכרזים

מכרז פומבי מס'  - 66/2010
רכש מכונות כיפוף פחים ומכונות לעיבוד מתכת ועץ למפעלי תעסוקה בשב"ס

מרץ 2010

תוכן העניינים:

פרק א	הזמנה מטעם שב"ס.

פרק ב	הסכם.

פרק ג	מפרט  כללי.

פרק ד	מפרט טכני.

פרק ה	תנאים ביטחוניים כלליים.

פרק ב – תנאי חוזה כללים
הסכם

שנערך ונחתם ביום ______________ לחודש _____________2010

בין

שירות בתי הסוהר בשם מדינת ישראל ,
המיוצג ע"י רמ"ל תמיכה לוגיסטית וחשב שירות בתי הסוהר
שכתובתו:ת.ד. 81 רמלה

( להלן : " המזמין " )

לבין

________________
ח. פ __________ המיוצגת ע"י
מר ____________ המצהיר כי הינו
רשאי להתחייב ולחתום בשמה על הסכם זה
כתובתה : _______________________

( להלן : " הספק " ) 

הואיל:	והמזמין הינו המחזיק והמתפעל של בתי הסוהר:  צלמון,שיטה,השרון,רימונים,איילון,דקל 
              ואשל (להלן: בתי הסוהר) .

והואיל:	והמזמין מעוניין בקבלת שירותים של אספקת מכונות כיפוף פחים ומכונות לעיבוד מתכת 
               ועץ  (להלן:"המכונות") לבתי הסוהר לרבות הובלה, התקנה, הפעלה  ,הדרכה ומתן 
               אחריות למכונות ( והכול להלן: "השירותים") .

והואיל:	והמזמין פרסם מכרז מס' _________ בעניין מתן השירותים. (להלן: "המכרז") 

והואיל:וועדת המכרזים של המזמין החליטה ביום _________ לאשר קבלת השירותים מאת
            הספק .

והואיל:	והספק מעוניין במתן השירותים לשב"ס.

והואיל: והספק מצהיר כי הוא בעל הכשרה חוקית ומקצועית, בעל ניסיון וידע ובעל צוות עבודה 
              מתאים לצורך מתן השירותים וביצוע כל הנדרש תוך עמידה בדרישות ובלו"ז כמפורט 
              במפרט המצורף כנספח א' להסכם זה. (נספח א'  מהווה חלק בלתי נפרד מהסכם זה ) .

והואיל:	והספק מעוניין לקבל על עצמו כקבלן עצמאי, את מתן השירותים.

והואיל:	והמזמין מעוניין בקבלת השירותים מהספק על פי הוראות נספח א' ותנאי  הסכם  זה.

והואיל:ונתקיימו בהסכם זה כל התנאים וניתנו לגביו כל האישורים הנדרשים עפ"י כל דין.

והואיל:	וההוצאה הכספית לביצוע הסכם זה, מבחינת המזמין, וההרשאה להתחייב 
              הכרוכה בהסכם זה, מתוקצבת עפ"י סעיפים תקציביים מספר  07101010001, 
             07101010098, 07101010097  לחוק התקציב השנתי .

לפיכך הוסכם, הותנה והוצהר בין הצדדים כדלקמן:
1.	המבוא והנספחים 
המבוא והנספחים להסכם זה מהווים חלק בלתי נפרד ממנו.

2.	התחייבויות  הספק 
א.	הספק  מתחייב לספק את השירותים לבתי הסוהר בהתאם לדרישות המפרט, נספח א' , להוראות הסכם זה  ובהתאם לדרישות שב"ס כפי שיוגשו מעת לעת.
ב.	הספק  מצהיר ומתחייב כי השירותים שיסופקו על ידו עפ"י הסכם זה עונים לדרישות נספח א' ועומדים בתקנים אירופאים ו/או אמריקאים ו/או יפנים רלוונטיים.

3.	תקופת ההתקשרות
	א.	תקופת ההתקשרות ע"פ הסכם זה הנה מיום ________ ועד ליום _______.
ב.	לשב"ס תהא הזכות להאריך את תקופת ההתקשרות מידי שנה או חלקה ועד שלוש שנים נוספות.
ג.	על אף האמור בכל מקום אחר בחוזה זה, רשאי שב"ס להביא החוזה כולו או מקצתו לידי סיום ע"י הודעה בכתב על כך לקבלן ואו לספק המורשה 30 יום מראש.

4.	שירות ואחריות
           4.1	הספק יספק את המכונות לבתי הסוהר בהתאם להוראות נספח א' והסכם זה, ע"פ הזמנות שב"ס כפי שיוצאו מעת לעת וזאת בתוך -90 יום  ממועד ההזמנה.

           4.2     הספק יוביל ,יתקין ,יפעיל את המכונות  וידריך את מנהלי המפעלים בהפעלת 
                     המכונות על חשבונו.
           4.3     הספק יספק אחריות למכונות לתקופה של 12 חודשים  לפחות ממועד קבלתן 
                     לשביעות רצון שב"ס (להלן: "תקופת האחריות"). 
       4.4     במהלך תקופת האחריות יעמיד הקבלן לרשות שב"ס מוקד טלפוני פעיל בכל יום 
       במהלך שעות העבודה וכן מוקד לטיפול בתקלות 24 שעות ביממה. 
           4.5     במהלך תקופת האחריות יענה הספק  לכל קריאה ויתקן המכונות  
          	במעבדותיו או במתקני שב"ס תוך 12 שעות מהקריאה לכל המאוחר, או לחילופין ובהתאם לסוג התקלה ייתן ייעוץ טלפוני תוך 4 שעות מרגע הפנייה ומסירת ההודעה על התקלה. 
            4.6    במהלך תקופת האחריות הספק מתחייב לטפל בכל תקלה ברציפות ע"י אנשי    
                     מקצוע טכנאי/הנדסאי/מהנדס מומחים ומיומנים עד  הגעת המכונות לעבודה      
                     אופרטיבית מלאה.
           4.7     במהלך תקופת האחריות הספק מתחייב להחליף כל חלק אשר נמצא פגום ו/או    
                     לקוי ו/או בלתי תקין ו/או בלתי מתאים בחלק חדש, באם תוקן אותו חלק 3 פעמים  
                     ושב והתקלקל.
           4.8      במסגרת תקופת האחריות הספק מתחייב להחליף חלקי חילוף אשר יימצאו בלתי 
        מתאימים לאחר בדיקה, בחלקי חילוף מתאימים וזאת, תוך 24 שעות.
        אחריות הספק לתיקונים שיבצע תהא לתקופה של חצי שנה לכל תיקון. הוחלף 
        חלק כלשהוא במכונה ע"י הספק, תחול עליו אחריות לתקופה של שלוש שנים.
        4.9    במסגרת אחריותו יספק הספק על חשבונו את כל כוח האדם הדרוש, ח"ח, חומרי 
                 הגלם, חומרי עזר וכיו"ב, שבאמצעותם יבצע את כל העבודות הנדרשות בהתאם
                 לדרישות נספח א'.  
 
       4.10   מוסכם כי שיהוי בתחילת הטיפול והתיקון או בהשלמת התיקון ע"י הספק מעבר
   לקבוע בסעיף 4.5  לעיל, מסיבות שאינן כוח עליון, יחייב את הספק בתשלום קנס כפיצוי קבוע ומוסכם מראש בהתאם לפירוט בסעיף 5 לנספח א'. כמו כן, יקנה השיהוי למזמין את הזכות להזמין איש מקצוע לפי הזמנת המזמין  ומלוא הוצאות תיקון התקלה  ו/או הפגם ו/או הקלקול לרבות החלפים הנדרשים יחולו על הספק וישולמו על ידו לשב"ס בתוך 7 ימים מיום המצאת דרישת התשלום + 15% הוצאות ארגוניות.    

5.	מועדי אספקה 
א.	הספק יספק את המכונות בתוך פרק זמן שלא יעלה על 90 ימי עבודה  ממועד ההזמנה.
ב.          אם לא ישלים הספק אספקת המכונות במועד כאמור לעיל,  יחייב המזמין את הספק בתשלום קנס בהתאם להוראות סעיף 5 לנספח א', כפיצויים מוסכמים וקבועים מראש.
ג.           שב"ס יהא רשאי לנכות את סכומי הקנסות האמורים בסעיף 5 ב' לעיל מכל סכום שיגיע לספק בכל עניין שהוא, וכן יהא רשאי לגבותו מהספק בכל דרך אחרת. תשלום הפיצויים או הניכויים, אין בו כשלעצמו משום שחרור הספק מהתחייבותו להשלים מתן השירותים בהתאם לתנאי הסכם זה.

ד.         בנוסף לאמור לעיל, במקרה שלא יעמוד הספק בהתחייבויותיו כאמור לעיל, רשאי שב"ס להזמין ולבצע את העבודה באמצעות ספק אחר ולחייב את הספק בכל העלויות הכרוכות בכך. 
ה.          המזמין  יהא רשאי לנכות את הקנסות מכל סכום שיגיע לספק בכל זמן שהוא, וכן יהא רשאי לגבותו מהספק בכל דרך אחרת.

6.	אישורים
הספק יגיש בד בבד עם אספקת השירות את כל האישורים והרישיונות הנדרשים עפ"י כל  דין .

7.	ביצוע השירות
בד בבד עם מתן השירות יוודא הספק קבלת אישור בכתב על קבלת הטובין ומתן השירות.

8.	התמורה 
א.	בכפוף למתן השירותים, בהתאם להוראות הסכם זה לשביעות רצון המזמין ,
ישלם המזמין לספק תמורה כמפורט בהצעת הקבלן המצ"ב כנספח ב' להסכם זה , בהתאם למתן השירותים בפועל..
ב.	התמורה תשולם כנגד הצגת חשבוניות מס, לאחר עמידה בלוח הזמנים כמפורט 
בהסכם זה  .
ג.	בין 45  ל – 60 יום לאחר אישור החשבון ע"י המזמין ישלם המזמין לספק  את התשלומים בהודעת זיכוי לבנקים .
ד.	בכל מקרה בו מתן השירות ו/או טיבו לא יתאימו להסכם זה ו/או להוראות 
המזמין יתקן הספק  את הטעון תיקון על חשבונו בלבד, בהתאם להוראות המזמין. 
ה.	הצדדים מצהירים ומתחייבים בזה כי, התמורה המפורטת בסעיף 8 א' לעיל, 
היא מלאה וסופית וכוללת את מלוא התשלומים להם זכאי הספק ללא יוצא מן הכלל, למעט הצמדות ומע"מ .

9.	ביטוח 
א.	הספק  לבדו יהא אחראי וישא בכל אובדן ו/או נזק לאדם, בע"ח ורכושו, לרבות עובדי המזמין ורכושו, מחמת כל פעולה, רשלנות, מקרה אסון או כל גורם אחר הקשור בביצוע החוזה / הזמנה על ידיו ו/או ע"י עובדיו, כתוצאה מפעולותיו או ממחדליו .
ב.	הספק מתחייב לפצות ולפטור את המזמין על חשבונו מכל תביעה או דרישה שתוגש נגדו בקשר עם כל נזק שנגרם לכל אדם, בע"ח ורכושו, כולל המזמין, עובדיו , רכושו עקב ביצוע החוזה .
ג.	הספק ישלם למזמין כל סכום שיידרש לשלם, כאמור לעיל, וזאת בתוך 7 – ימים מקבלת הדרישה.
לא ישלם במועד האמור, ישלם הספק למזמין בנוסף לסכום זה ריבית והפרשי הצמדה מיום קרות הנזק .
הספק  לבדו יהא אחראי וישא בכל נזק שיגרם לו, לעובדיו, לשליחיו ולעובדי המזמין ולרכושו ולכל אדם ורכוש עקב טעינת הטובין, ופריקתם ו/או מתן השירות.
ד. 	הספק  יבטח את עובדיו , כולל הובלה, טעינה, פריקה ועבודה בבתי הסוהר.

10.	עובדים 
א.	הספק  מתחייב להעסיק עובדים מיומנים ומקצועיים במספר הדרוש לצורך מתן השירותים ולספק על חשבונו את ההשגחה עליהם, אמצעי התחבורה בשבילם וכל דבר הכרוך בכך .
ב.	הספק מתחייב לדאוג כי עובדיו או, מי שיימצא מטעמו בתחום בתי הסוהר יעזוב את המקום מיד עם סיום מתן השירותים .
ג.	המזמין רשאי להורות לספק לכל מי מטעמו, וזאת מבלי לנמק החלטתו, לחדול מלהעסיק עובד כלשהו במתן השירות ולהרחיק כל אדם המועסק על ידו, הספק מתחייב להפסיק עבודת אדם כאמור במתן השירות בין במישרין ובין בעקיפין . 
ד.	הרחקת עובד הספק כאמור בסעיף 10 ג' לעיל , לא תפגע בביצוע הסכם זה, הספק יציב לאלתר עובד חליפי לביצוע העבודה .
ה.	המזמין לא יהא חייב בפיצוי כלשהוא לספק ו/או למי מעובדיו בשל נזקים שנגרמו או שיגרמו למי מהם, בשל דרישות המזמין כאמור בסעיף 10 ג' לעיל .

11.	הצהרות והתחייבות הספק:
11.1	הספק מצהיר ומתחייב כי עובדיו, שיעסקו במתן השירות מטעמו, יהיו עובדים מקצועיים ומיומנים בדרגת טכנאי/הנדסאי/מהנדס מכונות מוסמך, וכי השירות יינתן לשביעות רצונו המלאה של שב"ס.

11.2	הספק מתחייב לספק חלפים מקוריים ,החומרים, המכונות, הציוד, הכלים וכל דבר הדרוש לצורך מתן השירות.

11.3	הספק מצהיר בזאת כי כל תנאי ההסכם ברורים ומובנים לו וכי על יסוד כל הבדיקות שערך, התשלום שיקבל בתמורה למתן השירות מהווה תמורה הוגנת וראויה הכוללת בחובה תשלום עבור כל החומרים, הציוד ושכר השירות, וכי לא יהא זכאי ו/או רשאי לתבוע ו/או לדרוש בנוסף תביעות כספיות כלשהן.

12.	תחולת יחסי עובד מעביד
א.	מוסכם ומוצהר בזאת, למען הסר ספק, כי אין בהסכם זה או בתניה מתניותיו 
כדי ליצור בין הספק לבין המזמין יחסי עובד – מעביד וכי כל העובדים שיעסיק הספק לצורך ביצוע התחייבויותיו לפי הסכם זה יהיו וייחשבו כעובדי הספק בלבד .
ב.	כל ההוצאות הנובעות ממתן השירות, לרבות, אך בלי לפגוע בכלליות האמור,
רכישת ציוד, הובלה, ביטוח, תשלום לעובדי הספק (לרבות, אך מבלי לגרוע מכלליות האמור, שכר עבודה, מס הכנסה, ביטוח לאומי, תשלומים סוציאליים וכל מס או היטל או תשלום חובה אחר ) יחולו על הספק בלבד, ישולמו על ידו והמזמין לא יהיה אחראי לתשלום בכל צורה שהיא .
ג.	מוסכם ומוצהר בזאת למען הסר ספק, כי אין בהסכם זה או בתניה מתניותיו כדי 
ליצור בין המזמין לבין הספק או מי מעובדיו כל יחסי שליחות ו/או שותפות .
הספק מצהיר בזאת כי לא יציג עצמו בכל צורה שהיא כנציגו ו/או שליחו של המזמין וכן לא יתחייב בשמו .
ד.	הספק  מתחייב להבטיח תנאי בטיחות לשמירת בריאות העובדים ורווחתם , כדרוש על פי כל דין וכפי שיידרש ע"י המזמין .

13.	סודיות 
א.	הספק יחתים כל אחד מעובדיו ו/או כל אחד אחר האמור להיכנס מטעמו לבית הסוהר  לביצוע הסכם זה, על כתב ההתחייבות המצורף להסכם זה. 
ב.	כתבי ההתחייבות החתומים יועברו ע"י הספק לראש מערך תעסוקה במצורף לבקשת הספק למתן היתרי כניסה לבית הסוהר לאנשים האמורים להיכנס מטעמו לבית הסוהר לצורך ביצוע הסכם זה .
ג.	אדם שלא ניתן לו היתר כניסה, אחראי הספק להרחיקו מבית הסוהר .

14.	אחריות לנזקים 
א.	מוסכם בזאת כי על הספק בלבד תחול האחריות המלאה, הבלעדית והמוחלטת בכל מקרה של פגיעה, פציעה, נכות, מוות, נזק או הפסד שיקרו או שיגרמו למזמין ו/או לעובדיו של המזמין ו/או לצד ג' כלשהו ע"י הספק  ו/או מי מטעמו, תוך כדי ביצוע או עקב ביצוע או אי ביצוע התחייבויותיו של הספק  ע"פ הסכם זה, הספק מתחייב לנקוט בכל האמצעים הדרושים למניעת נזק כאמור .
ב.	הספק מתחייב בזאת לתקן בהקדם האפשרי ועל חשבונו בלבד כל פגם ו/או ליקוי שייגרמו בבית הסוהר ו/או בסביבותיו כתוצאה מביצוע ו/או מאי ביצוע התחייבויות הספק בהתאם להסכם זה, בהתאם להוראות המזמין ולשביעות רצון המזמין ולשאת בכל ההוצאות הישירות והעקיפות שייגרמו כתוצאה מהפגם ו/או הנזק ו/או הליקוי כאמור .
ג.	הספק מתחייב בזאת לבצע התחייבויותיו בהתאם להסכם זה, תוך נקיטת כל האמצעים הדרושים למניעת כל נזק למתקנים ולמבנים בבית הסוהר וללא הפרעה למהלך העבודה והפעילות התקינה בבית הסוהר .
ד.	הספק ייתן אפשרות פעולה נאותה לפי הוראות המזמין, לכל  קבלן אחר המועסק ע"י המזמין וכן לעובדיו, הן במקום ביצוע העבודה והן בסביבותיו וכן ישתף ויתאם פעולה אתם .
ה.	הספק  מתחייב למלא ולשמור אחר הוראות הבטיחות מכל סוג שהוא החלות עקב מתן השירות לפי הסכם זה וכן על הוראות כל דיון ונוהג החלות על מתן השירות וביצועו .
ו.	בכל מקרה בו לא יבצע הספק את חובתו המוטלת עליו לפי סעיף 14 ב' לעיל, בתוך 10 ימים, יהיה המזמין רשאי לבצע ו/או לשלמה ולחייב את הספק בכל העלויות בדרך של קיזוז ו/או מימוש הערבות ו/או בכל דרך אחרת .
ז.	הבאת הסכם זה לידי סיום לא יהיה בה כדי לגרוע מאחריות הספק  לפי 
הסכם זה .

15.	ציוד חומרים ומלאכה 
א.	הספק  מתחייב לספק על חשבונו הוא את כל הציוד, המתקנים וכל הדרוש למתן השירות בצורה יעילה .
ב.	הספק ישתמש לצורך מתן השירות בחלפים,חומרים מקוריים ובהתאם לאמור במפרט. 
הספק מתחייב להשתמש לצורך מתן השירות בחומרים שנבדקו ונמצאו כשירים לייעודם על ידי המזמין .
ג.	המזמין יהיה רשאי להורות לספק מזמן לזמן תוך כדי  מתן השירות, לסלק חומרים כלשהם ממקום ביצוע העבודה ותוך תקופת זמן שתצוין בהוראה ובכל מקרה שלדעת המזמין אינם מתאימים לייעודם, הספק מתחייב לספק במקומם חומרים כשירים ומתאימים לייעודם.
ד.	לא מילא הספק אחר הוראות המזמין לפי סעיף 15 ג' , יהיה המזמין רשאי לבצעה על חשבון הספק והספק ישא בכל ההוצאות הכרוכות בביצוע ההוראה והמזמין יהיה רשאי לגבותן או לנכותן מכל סכום שיגיע לספק בכל זמן שהוא וכן בכל דרך אחרת שתראה למזמין .

16.	ערבות 
א.	להבטחת ביצוע התחייבויותיו לפי הסכם זה במלואן ימסור הספק  למזמין מיד עם חתימת הסכם זה ערבות בנקאית בלתי מותנית בסך של _____________ ש"ח  ( להלן: " הערבות" ) .
ב.	הערבות תישאר בתוקפה עד לשלושה חודשים לאחר תום תקופת ההתקשרות.
ג.	שב"ס יהיה זכאי לממש את הערבות כולה או חלקה בכל מקרה בו לא יעמוד 
הספק בהתחייבויותיו וזאת בהודעה של 14 יום מראש. אין באמור בסעיף קטן זה  כדי לפגוע בזכותו של שב"ס לכל סעד ותרופה נוספים שיעמדו לזכותו בגין הפרת תנאי הסכם זה ע"י הספק.
ד.	חולטה הערבות או חלקה, כאמור לעיל, יהיה על הספק להפקיד ערבות נוספת עד גבול   הערבות המוסכמת כך שבכל עת עד תום תקופת אחריות הספק על פי הסכם זה, תהא   בידי המזמין  ערבות בגובה הסכום האמור.

17.	הסבת ההסכם 
מוסכם בזאת כי אין הקבלן ואו הספק המורשה רשאי להסב, בדרך של מיזוג או בכל דרך אחרת,  לאחר כלשהו או לקבלני משנה את זכויותיו  ו/או חובותיו לפי הסכם זה כולן מקצתן אלא אם כן , קבל את אישור המזמין לכך מראש ובכתב .

18.	ביטול ההסכם
 		
   18.1   בכל מקרה שהספק הפר או לא קיים התחייבות כלשהי על פי הסכם זה ולא תוקנה   
 ההפרה בתוך 10 ימים מיום שהודיעו לו על כך בהתראה בכתב, יהיה המזמין רשאי לבטל  את ההסכם מבלי לפגוע בזכותו לפיצוי בגין ההפרה וכל תרופה אחרת שתעמוד לזכותו.

18.2     מבלי לפגוע בכלליות האמור לעיל, מוסכם בזה כי המזמין יהא רשאי להודיע לספק   
   בהודעה מוקדמת של 30 יום על ביטול ההסכם וזאת מכל סיבה שהיא, ומבלי    
             שהמזמין   יהא חייב לפרש ולנמק את עילת ההפסקה כאמור. פעל המזמין מכוח 
             זכותו זו כאמור,   יהא הספק זכאי לקבל את התמורה הכספית המגיעה לו עד 
             להפסקת ההתקשרות על  פי סעיף זה. מוסכם ומוצהר כי למעט התמורה הנזכרת 
             בסעיף זה לא תהא לספק כל  תביעה או דרישה כספית או אחרת כלפי שב"ס 
             בקשר עם הפסקת פעולתו על פי הסכם   זה.

18.3     מבלי לפגוע בכלליות האמור לעיל, יהיה המזמין רשאי להפסיק את ההתקשרות ו/או   
  לבטל את ההסכם ללא צורך בהודעה מוקדמת לספק בהתרחש כל אחד מהמקרים
            הבאים:
   א)   אם ימונה כונס נכסים זמני או קבוע לעסקי ו/או לרכוש הספק.
   ב)    אם ימונה קדם מפרק, מפרק זמני או קבוע לספק.
   ג)    אם הספק הפסיק לנהל את עסקיו לתקופה רצופה העולה על 7 ימים.
   ד)   אם הספק יסב את ההסכם, כולו או מקצתו לאחר ללא אישור מוקדם של המזמין.
             ה)   כשיש בידי המזמין הוכחות להנחת דעתו של היועץ המשפטי של שב"ס,שהספק או 
                   אדם   אחר בשמו או מטעמו נתן או הציע לאדם אחר כלשהו שוחד, מענק, דורון או טובת        
			 הנאה כלשהי בקשר לניהול המכרז, חתימת הסכם זה או ביצועו.

19.  קיזוז

   19.1	 שב"ס יהיה רשאי לקזז כל סכום שיגיע לו על פי הסכם זה מכל סכום שעליו   
 לשלם לספק בין על פי הסכם זה ובין מכוח כל עניין אחר.

19.2  שום ויתור בשימוש בזכויות ו/או אי שימוש בהן לא יחשבו כויתור ושום ויתור    
          ו/או שינוי של כל אחת או יותר מהוראות הסכם זה לא יהיו בתוקף אלא אם 
          נעשו בכתב ובחתימת שני הצדדים.

20. 	תרופות 
על הפרת הסכם זה יחולו הוראות חוק חוזים ( תרופות בשל הפרת חוזה )    
	התשל"א – 1971  .

21.        כתובות והודעות 
א.	כתובות הצדדים הנן כמבוא .
ב.	 הודעות הצדדים תעשינה בכתב .
ג.	 יראו הודעה הנשלחת בדואר רשום כמתקבלת בתוך 72 שעות ממועד דוורה 
בסניף הדואר .

ולראיה באו הצדדים על החתום

_____________			                        _____________________
      המזמין 					                             הספק

כתב התחייבות

אני הח"מ ________________				______________
		שם פרטי				       שם משפחה

__________________			________________
	                 ת.ז						כתובת

א.	מתחייב זאת כדלקמן:
1.	לשמור בסוד כל ידיעה שתגיע עקב ביצוע הסכם מיום ____________ ולא להעביר, למסור או להביא לידיעת כל אדם או גוף כל ידיעה (לרבות בדבר סדרי בית הסוהר, שמירה בו, פרטי סוהרים ואסירים) שתגיע אלי בקשר עם ביצוע ההסכם הנ"ל.
2.	להישמע להוראות הסוהרים ועובדים אחרים של שירות בתי הסוהר כל עת שהותי בתחום בית הסוהר.	
3.	לא ליצור קשר עם אסיר כלשהוא מעבר לדרוש לשם ביצוע תפקידי לפי הסכם הנ"ל.	
4.	לא להכניס ו/או להוציא ו/או להעביר בכל דרך שהיא לתחום בית הסוהר, כל חפץ (לרבות מסמך, כספים, נייר, מזון טבק ו/או כל חומר אחר בכל צורה שהיא) שלא הותרה הכנסתו ו/או הוצאתו ו/או העברתו על ידי מנהל בית הסוהר או מי שהוסמך לכך על ידו.	

ב.	אני מצהיר בזאת כדלקמן:
1.	ידוע לי שאי מילוי התחייבותי בסעיף 1א' לעיל תהווה עבירה לפי סעיף 118 לחוק העונשין, התשל"ז – 1977.
2.	ידוע לי שאי מילוי התחייבויותיי לפי סעיף 2א', 3א', 4א' לעיל יהווה עבירה לפי פקודת בתי הסוהר (נוסח חדש) התשל"ב 1971.

____________________			______________________
	תאריך						 חתימה

פרק ג' – מפרט כללי לרכש מכונות כיפוף פחים ומכונות לעיבוד
מתכת ועץ למפעלים בשב"ס

1.	כללי 
1.1	שב"ס מעוניין באספקת  מכונות כיפוף פחים ומכונות לעיבוד מתכת ועץ (להלן:"המכונות") למפעלים בשב"ס, לרבות, הובלה, הרכבה, הפעלה ומתן אחריות (והכול להלן: "השירותים") .
2.2	המכונות הנדרשות יעמדו בדרישות המפרט הטכני המצ"ב ועומדים בתקנים אירופאים ו/או אמריקאים ו/או יפנים וכן עומדות בדרישות פקודת הבטיחות בעבודה (נוסח חדש) תש"ל – 1970 –פרק ג' (סימן א'). 
3.3	משטרת ישראל והמשרד לבט"פ רשאים להצטרף למכרז זה באותם התנאים והמחירים.

2.	תנאי סף 
2.1	המציע סיפק שירותים ומכונות נשוא מכרז זה ואליהם מתייחס בהצעתו בהיקף כספי של  150,000 ש"ח כולל מע"מ לפחות, בכל אחת מהשנים 2007, 2008 ו- 2009. תנאי זה יוכח באישור רו"ח בו יפורטו לפחות 2 גופים/מוסדות תוך פירוט אנשי קשר. 
•	אישור רו"ח כדוגמא בנספח א' למפרט.

3.	תקופת ההתקשרות
3.1	תקופת ההתקשרות ע"פ הסכם זה הנה לשנה.
3.2	לשב"ס תהא הזכות להאריך את תקופת ההתקשרות בתקופות של שנה או חלקן למשך שלוש שנים נוספות.
3.3	על אף האמור בכל מקום אחר בחוזה זה, רשאי שב"ס להביא החוזה כולו או מקצתו לידי סיום ע"י הודעה בכתב על כך לקבלן 30 יום מראש.

4.	מקום וזמני אספקה/מענה לקריאות/תיקון תקלות
4.1	המכונות נדרשות למפעלי המתכת ,העץ ,הטקסטיל והדפוס בבתי הסוהר :צלמון,שיטה,השרון,רימונים,איילון,דקל ואשל. (להלן:"בתי הסוהר").
4.2	שב"ס רשאי לצמצם ולהוסיף בתי סוהר במהלך תקופת ההתקשרות והמציע מתחייב לספק גם למתקנים אלה שירות כאמור במפרט זה, באותם התנאים והמחירים שהוצעו על ידו. (בתי סוהר – לרבות,  מתקני משטרת ישראל).
4.3	כל נזק שיגרם למכונות במהלך מתן השירות, במהלך ההובלה  ועד לאחר התקנתו ביעד, יהיה באחריות הספק. כל חלק חלופי לא תקין במועד המסירה, לא יתוקן אלא יוחלף לאלתר לפריט חדש ומקורי.
4.4	הספק מתחייב לספק את המכונות כנדרש במפרט הטכני בתוך פרק זמן שלא יעלה על 90 ימי עבודה (ממועד חתימה על החוזה/הזמנה). 
4.5	הספק יספק למכונות אחריות לתקופה של שנה לפחות.
4.6	במהלך תקופת האחריות יעמיד הספק  מוקד לקבלת קריאות שירות וייענה לקריאה לתיקון תקלה  בתוך פרק זמן שלא יעלה על  12 שעות ממועד הקריאה.
4.7	הספק מתחייב לבצע את עבודות האחזקה והתיקונים כנדרש במפרט באופן מקצועי וע"י טכנאים / הנדסאים / מהנדסים מקצועיים , מיומנים,  ובעלי הכשרה מתאימה לשביעות רצונו המלאה של השב"ס . משך תיקון מכונה אחת לא יעלה על 3 ימי עבודה, יום עבודה, משמע - 8 שעות עבודה של טכנאי אחד . 

5.	קנסות
לא עמד הזוכה במועדים שנקבעו למתן השירותים בהתאם להוראות מכרז זה, רשאי שב"ס לחייב את  הזוכה בתשלום פיצוי לשב"ס בסכום קבוע כמפורט בטבלה שלהלן:

נושא	חריגה	גובה הקנס	
חריגה ממועד אספקה	מעל 5 ימים	500 ₪ לכל יום חריגה	
תיקונים	ביצוע תיקון מעל 3 ימים	1000 ₪ לכל יום חריגה	
אי הגעה למתן שירות במועד	מעל 2 ימים	2000 ₪ לכל יום חריגה	

6.	חלקי חילוף
6.1	חלקי החילוף בתקופת האחריות  בהם ישתמש הספק לשם מתן השירות יהיו חדשים ומקוריים. 
6.2	שימוש בחלף שווה ערך שאינו מקורי, טעון אישור של ר"צ תפעול או מנהל מיכון לפני תחילת ביצוע התיקון.
6.3	הספק מתחייב להעביר בהתאם לדרישת שב"ס:
-	מחירונים מעודכנים לחלפים על גבי מדיה מגנטית .
-	הוראות טכניות / הפעלה ותחזוקה של היצרן ו/או מחלקת השירות.
-	כל שינוי של היצרן בדגם המכונה במהלך ההתקשרות יובא בכתב לידיעת שב"ס מיד עם היוודע דבר השינוי. במקרה כזה ובמידה ודגם המכונה חדשה עומד בכל תנאי המכרז, יהא שב"ס רשאי לרכוש את הדגם המוצע.
-	העלות המוצעת תיבחן ביחס לעלויות שהוצגו בתוספת התייקרויות ובכל מקרה לא תעלה על 20% מההצעה המקורית.  
6.4	במידה ויידרש זמן ייצור ממושך של חלק חילוף כלשהו, או זמן אספקה מחו"ל, יהא רשאי שב"ס להורות על ביצוע תיקון בחלף שאיננו מקורי, בשלב ראשון, ועם הגעתו יורכב החלף המקורי במיכון. עלויות יבוא החלפים יחולו על הספק. 
6.5	הספק מתחייב לדאוג למלאי מספיק של חלפים חדשים ומקוריים הנדרשים לצורך ביצוע עבודות התיקון והאחזקה בתקופת האחריות.

7.	דרישות מהמציע הזוכה
7.1	במועד האספקה יבצע הספק הזוכה במכרז רישום מדויק של המכונות לשם זיהויין ושיוכן לכל מפעל עפ"י הנחיות מנהל מיכון ותשתיות וכל זאת ללא חיוב.
7.2	הספק מתחייב לנהל כרטיס מכונה ממוחשב על כל  מכונה, בכרטיס זה ירשמו פרטי התיקון ותנועות המכונה והפרטים ימסור לשב"ס מעת לעת עפ"י דרישה ללא תמורה.
7.3	דו"ח מפורט יועבר בהתאם לדרישה מהספק למנהל מיכון ותשתיות.
7.4	על הספק לתאם שעת הגעתו עם ק.תעסוקה / ק.משק של בית הסוהר לצורך הכנת אישורים מתאימים. אי ביצוע התיאום, כל עיכוב בהכנסת הקבלן או עובדיו לבית הסוהר למתן שירות תיקון יהיו על חשבונו ולא יכללו בהגשת החשבון לשב"ס.
7.5	תכנון המתקן
7.5.1	תוך 24 שעות מקבלת ההזמנה ממחלקת רכישות, יפנה הזוכה למנהל מערכות ותשתיות במערך התעסוקה ויתאם ביקור בבית הסוהר במתקן המיועד להתקנת המכונה.
7.5.2	הספק ימדוד וישרטט את המתקן ע"ג דף A3 ממוחשב, כולל מערכות חשמל, מיקום המכונה וכל מיכון זמין האמור להתחברות (השרטוט יבוצע בקנה מידה).	
7.5.3	הספק יעביר  למנהל מערכות ותשתיות את התוכנית לאישורו.	
7.5.4	לאחר קבלת האישור ממנהל מערכות ותשתיות, ימקם הספק בתוכנית את המיכון כולל מתנע / מפסק הפעלה וכל שיידרש, לצורך הפעלה תקינה ונכונה של המכונה. הספק ימקם גם את ציוד העזר (במידת הצורך).
7.6	אריזה, הובלה, העמסה והתקנת הציוד בשטח
7.6.1	הספק יארוז את המיכון באופן שימנע פגיעה בציוד.
7.6.2	על הספק להוביל את המיכון לבתי הסוהר כמפורט בסעיף 4 לעיל.
7.6.3	הספק יכניס את הציוד לתוך המתקן, ימקם, יפלס ויחברו למערכות הקיימות ויבצע חיבור למערכת החשמל באמצעות מתנע / מפסק הפעלה. 
7.6.4	בסיום ביצוע התקנת הציוד, יאשר מנהל מערכות ותשתיות ע"ג מסמך את ההתקנה וחיבור למערכת החשמל ואת פעולתה התקינה של המכונה והמערכת.
7.7	תעודת אחריות
7.7.1	הספק יעביר בסיום ההתקנה תעודת אחריות ב-3 העתקים כמפורט:
•	העתק מס' 1:	ק.תעסוקה שב"ס בבית הסוהר.
•	העתק מס' 2:	בית הסוהר – ק.משק.
•	העתק מס' 3:	מנהל מיכון ותשתיות במערך התעסוקה.
7.7.2	בתעודת האחריות יצוין מועד אספקת הציוד ותקופת האחריות מיום אישור ההתקנה.

7.8	תיק אחזקה / בטיחות
7.8.1	הספק יעביר תיק אחזקה שבו תרשמנה כל הפעולות התחזוקתיות שיש לבצע במיכון ברמות שונות (יומית, שבועית, חודשית, שנתית).
7.8.2	הוראות אחזקה ירשמו כדלקמן:

		שם המכונה ________________
סוג הטיפול	יומי	שבועי	חודשי	שנתי	הערות	

						

7.8.3	הספק יעביר תיק אחזקה בשלושה העתקים:
•	העתק מס' 1:	מנהל מערכות ותשתיות במערך תעסוקה.
•	העתק מס' 2:	ק.משק בית הסוהר.
•	העתק מס' 3:	ק.תעסוקה בבית הסוהר.

7.8.4	הספק יצרף בשני עותקים הוראות אחזקה ותפעול  למכונה והוראות טיפול. הוראות אלה ימוסגרו לצורך תליתם על הקיר בסמוך למכונה.
7.8.5	הספק יצרף הוראות בטיחות למכונה. הוראות אלה ימוסגרו לצורך תלייתם על הקיר בסמוך למכונה.

7.9	
הדרכה
7.9.1	הספק ידריך את העובדים ומנהל המפעל בנושאים הבאים:
•	הדרכה לביצוע פעולות תחזוקה.
•	הדרכת מנהל המפעל בהפעלת המערכת מהיום הראשון להפעלת הטובין ועד לקבלת אישור מנהל המפעל על יכולת הפעלה עצמית כנדרש.

7.10	רציפות אספקה והחלפת טובין
7.10.1	כל החומרים והציוד אשר יסופקו / יוחלפו ע"י הספק במסגרת ביצוע השירות, יתאימו מכל הבחינות לדרישות התקן הישראלי או לתקן לאומי או בין לאומי אחר בהתאם לאמור לעיל.
7.10.2	הספק מתחייב להחזיק מלאי חלפים מתאים כמפורט במכרז זה.
 
7.11	תאום כניסה
7.11.1	אישורי כניסה 
	א.	עובדים קבועים – יינתן רישיון כניסה קבוע . 
-	על הספק להמציא לשב"ס את הנתונים שיידרש לביצוע אישור הכניסה. 
-	עובדים לא קבועים – עובד שאין ברשותו רישיון כניסה קבוע. באחריות הספק לדאוג , לתיאום אישור כניסה למול נציג בית הסוהר 24 שעות לפני הגעתו . 

ב.	אישור כניסה 
באחריות הספק לתאם כניסת הרכב עם נציג בית הסוהר 24 שעות לפני מועד ביקור מתוכנן, לא תיאם הספק כניסתו כנדרש נסיעתו לא תחשב כמתן שירות.

7.12	אספקה, התקנה והפעלה

7.12.1	ר"צ תפעול ו/או מנהל המיכון ותשתיות הינם היחידים המוסמכים לזמן הספק לבצע שירות. כל קריאה תהא כפופה לאישורם . 
7.12.2	זמינות - הספק יענה לכל דרישות שב"ס לתיקון ואחזקת המכונה/ות למפעלים בשב"ס בתקופת האחריות ויהיה זמין לתת שירות כמפורט במכרז זה בכל מקום בו יידרש.
7.12.3	במידה ובכוונת הספק להעסיק קבלן משנה לביצוע השירות יהיה עליו לקבל על כך אישור מראש ובכתב משב"ס . בכל מקרה תחול האחריות על עבודות קבלן המשנה על הספק הזוכה . 
7.12.4	שעות הפעילות בשב"ס הינן מהשעה 7:30 בבוקר עד השעה 17:00 אחה"צ בימים א-ה, במהלכן יבוצע השירות, כניסה לביס"ר לביצוע תיקון עד השעה 16:00 לתיקון דחוף, מעבר לשעות העבודה ניתן להמשיך ולתקן בתאום ובאישור מראש (חובה על הספק לתאם הגעתו לביס"ר או לכל אתר אחר ולדאוג להכנת אישור כניסה 24 שעות לפני הגעתו למקום).
7.12.5	לא תוכר דרישה של ספק לפיצוי מכול סוג שהוא במקרה של כוח עליון כגון : מזג האוויר , אירועים ביטחוניים בלתי צפויים בין כותלי בית הסוהר, עוצר, וכד'.

8.	אופן התשלום
הזוכה  יגיש למערך התעסוקה חשבונית לתשלום בצרוף העתק מדו"ח האספקה חתום על ידי מקבל השירות בשב"ס .
במידה  והזוכה  לא יעמוד בתנאים אלה, יחולו עליו הוצאות השירות.
	
9.	היקף ההתקשרות
9.1	כ – 400 אלף ₪ כולל מע"מ לשנה.
9.2	שעות המתנה וביטול זמן לא יבואו בחשבון במחיר העבודה . 
9.3	הסכום שפורט לעיל הנו לצורך אומדן בלבד ושב"ס איננו מתחייב לרכוש שירותים   בהיקף המפורט לעיל או לרכוש שירות בכלל.
9.4	ההתקשרות ע"פ מכרז זה תעשה בכפוף לאפשרויות המימון של שב"ס ו/או האפשרויות התקציביות, מוסכם כי לזוכה לא תהא כל טענה בגין אי מימוש ההתקשרות כולה או חלקה מחמת מגבלות מימון ו/או תקציב.

10.	אופן הגשה ובחירת ההצעה הזוכה
10.1	את ההצעה ואת כל המסמכים הנדרשים, כשהם חתומים כמפורט לעיל, יש להכניס למעטפה ולסוגרה. המעטפה תישא את מספר המכרז ושם המכרז. המציע ימסור את המעטפה במשרדי השב"ס מחלקת רכישות,  צוות מכרזים.
10.2	לא יתקבלו הצעות באמצעות דואר או פקסימיליה
10.3	הצעת המחיר מורכבת מ- 6 טבלאות. המציע יכול להתייחס  בהצעתו לטבלה אחת או יותר.  
10.4	המציע חייב בבחירת טבלה להתייחס לכל הפרמטרים המרכיבים את הטבלה הנבחרת, אחרת הצעתו לאותה הטבלה תיפסל על הסף.
10.5	המחיר יכלול את כל ההוצאות לרבות אריזה, הובלה, פריקה, התקנה, נסיעות וכו'.
10.6	בחינת הצעות תתבצע לכל טבלת הצעת מחיר בנפרד. ההצעה שתזכה לניקוד הגבוה ביותר לאחר ביצוע השקלול תוכרז כהצעה הזוכה לטבלה הנבחנת. 
10.7	שב"ס רשאי לבחור  עד שני ספקים זוכים לכל טבלת הצעת מחיר. 
10.8	לשב"ס שמורה הזכות לבחור בנוסף ספק חלופי לכל טבלה. זה שהצעתו דורגה במקום השלישי או השני במקרה שישנו זוכה אחד בלבד. ההתקשרות עם הזוכים החלופיים תמומש אם מכל סיבה שהיא לא תמומש ההתקשרות עם הזוכים.
10.9	הערות :
10.9.1	הפער המקסימאלי בין ההצעה מבין שתי ההצעות הזולות ביותר, לא יעלה על 20% .
10.9.2	במידה והפער בין שתי ההצעות הטובות ביותר לא עולה על 20% חלוקת היקף ההתקשרות ביניהם תהיה כדלקמן: 
•	זוכה א' – 75%
•	זוכה ב' – 25%         
10.9.3	במידה והפער בין 2 ההצעות הזולות ביותר יהיה גבוהה מ- 20% ורק זוכה אחד יעמוד בכלל התנאים המפורטים לעיל, יקבל זוכה זה 100% מהיקף ההתקשרות השנתי.
10.9.4	בכל מקרה, אין שב"ס מתחייב לקבל את ההצעה הזולה ביותר, או כל הצעה אחרת. ההחלטה על חלוקת הביצוע בין הזוכים השונים לגבי כל אחד מהפרויקטים תעשה בהתאם לשיקול דעתו הבלעדית של שב"ס. 
10.9.5	ההתקשרות ע"פ מכרז זה תעשה בכפוף לאפשרויות המימון של שב"ס ו/או האפשרויות התקציביות, מוסכם כי לזוכה לא תהא כל טענה בגין אי מימוש ההתקשרות כולה או חלקה מחמת מגבלות מימון ו/או תקציב .

11.	פרטי המציע
	12.1	שם ומשפחה של המציע: ____________________.
	12.2	כתובת המשרד והמפעל: ____________________.
	12.3	מס' טלפון במשרד : _______________________.
	12.4	מס' טלפון נייד: __________________________.
	12.5	מס' פקס במשרד: _________________________.
	12.6	מס' עוסק מורשה/ח.פ: _____________________.
12.7	מס' טלפון בבית: _________________________.
121.8	כתובת דואר אלקטרוני : –––––––––––––––––––– .

	__________________			________________
	               חתימה					חתימה וחותמת המציע

פרק ד – מפרט טכני
1.	מפרט טכני למכונת כיפוף צינורות ופרופילים חשמלית  עם בקר ממוחשב ( Top Bender 050)

 כושר כיפוף נדרש :
( "2) 4 x 60 מ"מ. 
רדיוס כיפוף נדרש :
 10-300 מ"מ. 
מהירות נדרשת: 
שתי מהירויות: 1.25  -  2.5 (RPM ) סל"ד.
בקר ניהול ושליטה נדרש:
 בקר ממוחשב  אלקטרוני מיקרופרוססור עם גיבוי  סוללה שתהיה  קלה ונוחה לתפעול.
זיכרון נדרש: 
זיכרון לאחסון תוכנות כיפוף 10 צינורות לפחות. כל צינור עד 9 זוויות  שונות.
שידת שליטה ובקרה נדרשת: 
צג דיגיטאלי  LCD הכולל  זיהוי תקלות וכולל תכנת קפיציות החומר.
מנוע:
 מנוע חשמלי שתי מהירויות  w1750 תלת פאזי Hz/380V 50,
הכולל מעצורים אוטומטיים למנוע.
מנגנוני בטיחות נדרשים:
מפסק חירום. פדל הפעלה ברגל. הגנה בפני עומס יתר חשמלי.
משקל 130 ק"ג.
מידות:  595 x 336 x 900  מ"מ.
מבנה גוף נדרש:
 ראש המכונה עשוי מאלומיניום.
חלק התחתון – מפלדה מבנית. 

טבלת צינורו ופרופילים הדרושים לכיפוף:

מידה	סוג החומר	חתך	
60x4	צינור דוד קיטור	O	
60x4	צינור פלדה סטנדרטי	O	
60x6	פליז רך	O	
60x3	פלדת אל- חלד	O	
60x4	צינור מותך לרהיטים	O	
64x5	צינור הידראולי	O	
64x3	צינור פלדה אל – חלד הידראולי	O	
64x6	עופרת ואלומיניום חזקים	O	
35	פלדה רכה		
12x125	פלדה רכה		
30x60x3	פלדה רכה		
60x60x3	פלדה רכה 		
30x30x3	פלדה רכה		
60+60+6	פלדה רכה		
50+25+5	פלדה רכה 		

2.	מפרט טכני למכבש NC לכיפוף/לחיצה הידראולית סטנדרטית הכולל: מוט פיתול,בורג אחורי כדורי למדידה 

תאור כללי של המכונה :

מכונת כיפוף ברק פרס  CNC 5 צירים , מבוקרת בבקר גרפי (בקר דגם ) DELEMDA 65W  או שווה ערך  
למכונה  ,יהיה שולחן פיצוי ממוחשב ( לתמיכה מאחור), למנוע יהיה כיסוי אקוסטי להפחתת רעש, על הבוכנות יהיה בקר תוצרת HOERBIGER GERMANY  או שווה ערך הכיפוף יהיה בשיטת ה-   AMADAאו שיטה אחרת זהה. 	
המחשב  CNC גרפי דגם DELEMDA 65W   או שווה ערך  תוצרת הולנד מתאים ל-8 צורות מכונה לפחות ו-60 תבניות מותאמות לפחות.	
5 צירים ממוחשבים {V}R  + X  +Y1+Y2  עם אופציה לתוספת ציר Z (הנעה ימינה /שמאלה).	
	
גוף המכונה מפלדה מרותכת ( כל החלקים עברו חיסום מלא ) צביעה סופית מיוחדת. 	

מידות ונתונים טכניים:
מכונת 80 טון

מכונה הידראולית עם מוט פיתול	סוג	Type	
80 טון (20%+)	כושר לחיצה	Working force	
200x3200 מ"מ	אורך ורוחב שולחן עבודה	Working table dimension	
2660 מ"מ	מרחק בין עמודים	 Distance between frames	
250 מ"מ	מפרץ בגוף המכונה	Throat depth	
350 מ"מ	גובה פתוח	Open height	
1- מינ' 10- 100 מ"מ (אופציונאלי מהלך200 מ"מ  או יותר) 	מהלך/ מהליכים בתוך הבוכנה (פיסטון)	Stroke	
קילו וואט	מהירות עבודה	Strokes per min	
אופציונאלי עם מערכת בקרה ושליטה ממוחשבת (NC)	מנוע משאבה ראשי 	Main motor	
עם מנקב 1ומטבעת תחתית 1 	סט כלי כיפוף	Tools (refer to the drawing)	
"שינדלר" או "סימנס" 	חלקים חשמליים	Main Electric Elements	
תוצרת גרמניה NOK/bosch, Germany או שווה ערך  -   	אטמים וחלקים הידראוליים בצילינדרים 	Seal in the cylinders	
6400 ק"ג	משקל כללי	Gross weight	
2450x1400x3450 מ"מ	מידות המכונה- אורךxרוחבxגובה	Overall sizes	
אריזת מעטפת (עם המכסה פלסטי)	מארז	Packing	
 HC'20 x1	המכלה	Transportation	

מכונת 120 טון
מכונה הידראולית עם מוט פיתול	סוג	Type	
120 טון (20%+)	כושר לחיצה	Working force	
320x3200 מ"מ	אורך ורוחב שולחן עבודה	Working table dimension	
2650 מ"מ	מרחק בין עמודים	 Distance between frames	
320 מ"מ	מפרץ בגוף המכונה	Throat depth	
420 מ"מ	גובה פתוח	Open height	
150 מ"מ (אופציונאלי מהלך200 מ"מ  או יותר) 	מהלך/ מהליכים בתוך הבוכנה (פיסטון)	Stroke	
8	מהירות עבודה	Strokes per min	
7.5 כ"ס (H"P) -אופציונאלי עם מערכת בקרה ושליטה ממוחשבת (NC)	מנוע משאבה ראשי 	Main motor	
עם מנקב 1ומטבעת תחתית 1 	סט כלי כיפוף	Tools (refer to the drawing)	
"שינדלר" או "סימנס" 	חלקים חשמליים	Main Electric Elements	
תוצרת גרמניה NOK/bosch, Germany או שווה ערך  -  	אטמים וחלקים הידראוליים בצילינדרים 	Seal in the cylinders	
8500 ק"ג	משקל כללי	Gross weight	
2450x1400x3450 מ"מ	מידות המכונה- אורךxרוחבxגובה	Overall sizes	
אריזת מעטפת (עם המכסה פלסטי)	מארז	Packing	
 HC'20 x1	המכלה	Transportation	

מכונת 100 טון
מכונה הידראולית עם מוט פיתול	סוג	Type	
100 טון (20%+)	כושר לחיצה	Working force	
200x3200 מ"מ	אורך ורוחב שולחן עבודה	Working table dimension	
2650 מ"מ	מרחק בין עמודים	 Distance between frames	
320 מ"מ	מפרץ בגוף המכונה	Throat depth	
365 מ"מ	גובה פתוח	Open height	
1- מינ' 8- 12מ"מ (אופציונאלי מהלך 200 מ"מ  או יותר) 	מהלך/ מהליכים בתוך הבוכנה (פיסטון)	Stroke	
10	מהירות עבודה	Strokes per min	
7.5 כ"ס (H"P)-אופציונאלי עם מערכת בקרה ושליטה ממוחשבת (NC)	מנוע משאבה ראשי 	Main motor	
עם מנקב 1ומטבעת תחתית 1 	סט כלי כיפוף	Tools (refer to the drawing)	
"שינדלר" או "סימנס" או NOK	חלקים חשמליים	Main Electric Elements	
תוצרת גרמניה NOK/bosch, Germany או שווה ערך  -  	אטמים וחלקים הידראוליים בצילינדרים 	Seal in the cylinders	
8800 ק"ג	משקל כללי	Gross weight	
2485x1880x3700 מ"מ	מידות המכונה- אורךxרוחבxגובה	Overall sizes	
אריזת מעטפת (עם המכסה פלסטי)	מארז	Packing	
 HC'20 x1	המכלה	Transportation	

2.1	אופציות למכבש כיפוף :

מס"ד	תיאור בעברית	תיאור באנגלית	
1	שולחן פיצוי בעל 3 בוכנות ממוחשב לתמיכה בחלקים האחוריים בזמן כיפוף.	AlecAdjustable Back Stop	
2	בקר שולחן אחורי	NC control systemtric	
3	דוושה (פדל) עם מעמד ולחצן חירום	Pedestal with button emergency stop	
4	שולחן פיצול מכאני או חשמלי אוטומאטי	Automatic or mechanism crowned compensation	
5	מאריכים ולוכדי סכין (שיטת פרומקם או שיטה אחרת זהה)	Punch die lengthening and capture
(Promecam Sys)	
6	תומך פח פניאומאטי קדמי	Pneumatic sheet support	
7	מגנים פוטו אלקטריים	Photoelectricity protection (infra-red light sensor to pallet load area)	

3.	מפרט טכני למכונת קדיחה רב תכליתית

1.	מכונת קדיחה לעיבוד עץ בעלת 5 ראשי קידוח המופעלות במקביל ( יחדיו) או כל אחד לחוד בציר ה- X במידות עבודה   2300 x 400  מ"מ.
2.	נדרש מוביל ליניארי בציר ה-X .
3.	נדרשת אפשרות לכיוון בצירים- X-Y-Z   לכל ראש קידוח.
4.	הרכבת ראשי הקידוח תהיה באופן מודולארי לפי צרכי המשתמש.
5.	נדרשת מערכת פיקוד ושליטה עם מצב בורר לכל ראש קידוח.

3.1	אופציונאלי:

3.1.1	מחשב בקרת מיקום לכל ראש קידוח בנפרד וכן ביחד לפי צרכי המשתמש.
3.1.2	ספריית זיכרון עד 100 תוכניות.
3.1.3	זיהוי תכנית לפי הקלדה.
3.1.4	מחשב ללא מקלדת (מסך מגע).

4.	מפרט טכני למסור עם לדה מבוקרת מחשב

המסור הנדרש הנו מסור עגלה שולחני מסיבי ,איכותי ומדויק בסטנדרט שכולל:
•	לוח הפעלה ובקרה לשליטה  עם פעולות המכונה, כולל מיקום הלדה , בגובה העיניים.
•	לדה ימנית ממונעת עם כוון חשמלי למידה,רוחב עד 1,300 מ"מ.
•	הרמה,הורדה והטיה חשמלית של המסור , עם קריאה דיגיטאלית להטיה בדיוק של 0.1 מעלות.
•	העגלה תהיה עשויה פרופיל אלומיניום מיוחד על פי התקן המחמיר F45  .
•	תנועה קלה חלקה ומדויקת של העגלה ,מסילות מתכת ליניאריות.
•	אורך עגלה 3,200 מ"מ , אורך חיתוך 3150 מ"מ.
•	קוטר מסור ראשי עד 400 מ"מ, ניתן יהיה להרכיב כרסום עד 15 מ"מ רוחב (לחריצים).
•	גובה ניסור מכסימאלי ב-90 מעלות = 125 מ"מ (87 מ"מ ב-45 מעלות).
•	מכלול מנועים כבד ( (תקן F45 ) מנוע ראשי 7.5 כ"ס , 3 מהירויות : 3000,4000,5000 סל"ד.
•	סרגל חיתוך רוחבי ניתן להטיית זווית עם הארכה טלסקופית ו-2 מעצורים מתהפכים.
•	הארכת שולחן לעזר ביציאה.
•	הפעלה אוטומטית של המנועים.
•	פירוק והרכבה מהירים של המסור הראשי.
•	מגן מסור עם חיבור לשאיבה , יהיה מותקן על זרוע עילית.
•	משקל המכונה הנדרש  1,100 ק"ג .
•	מסור מקדם (פוריץ) מנוע 1 כ"ס.

הצעת מחיר

טבלה א'

מס"ד	תיאור המכונה	עלות בש"ח
לא כולל מע"מ	שקלול באחוזים	הערות	
1	מכונת כיפוף 80 טון		70%	-------	
4	אופציות למכבש כיפוף		10%	סעיף 2.1 למפרט הטכני.
המציע נדרש לתמחר את כל הפרמטרים יחד  המרכיבים את הסעיף	
5	עלות שעת עבודה טכנאי/הנדסאי/מהנדס לביצוע אחזקה תקופתית/תיקון (שלא במסגרת האחריות)		20%	-------	

•	מציע שלא יתייחס לכל הפרמטרים המרכיבים את הצעת המחיר בטבלה הצעתו תיפסל על הסף לטבלה זו.

תאריך _________________  חתימה וחותמת המציע _______________________

טבלה ב'

מס"ד	תיאור המכונה	עלות בש"ח
לא כולל מע"מ	שקלול באחוזים	הערות	
2	מכונת כיפוף 100 טון		70%	-------	
4	אופציות למכבש כיפוף		10%	סעיף 2.1 למפרט הטכני.
המציע נדרש לתמחר את כל הפרמטרים יחד  המרכיבים את הסעיף	
5	עלות שעת עבודה טכנאי/הנדסאי/מהנדס לביצוע אחזקה תקופתית/תיקון (שלא במסגרת האחריות)		20%	-------	

•	מציע שלא יתייחס לכל הפרמטרים המרכיבים את הצעת המחיר בטבלה הצעתו תיפסל על הסף לטבלה זו.

תאריך _________________  חתימה וחותמת המציע _______________________

טבלה ג'

מס"ד	תיאור המכונה	עלות בש"ח
לא כולל מע"מ	שקלול באחוזים	הערות	
3	מכונת כיפוף 120 טון		70%	-------	
4	אופציות למכבש כיפוף		10%	סעיף 2.1 למפרט הטכני.
המציע נדרש לתמחר את כל הפרמטרים יחד  המרכיבים את הסעיף	
5	עלות שעת עבודה טכנאי/הנדסאי/מהנדס לביצוע אחזקה תקופתית/תיקון (שלא במסגרת האחריות)		20%	-------	

•	מציע שלא יתייחס לכל הפרמטרים המרכיבים את הצעת המחיר בטבלה הצעתו תיפסל על הסף לטבלה זו.

תאריך _________________  חתימה וחותמת המציע _______________________

טבלה ד'

מס"ד	תיאור המכונה	שקלול באחוזים	עלות בש"ח
לא כולל מע"מ	
5	מכונת כיפוף צינורות ופרופילים	80%		
9	עלות שעת עבודה טכנאי/הנדסאי/מהנדס לביצוע אחזקה תקופתית/תיקון (שלא במסגרת האחריות)	20%		

•	מציע שלא יתייחס לכל הפרמטרים המרכיבים את הצעת המחיר בטבלה הצעתו תיפסל על הסף לטבלה זו.

תאריך _________________  חתימה וחותמת המציע _______________________

טבלה ה

מס"ד	תיאור המכונה	עלות בש"ח
לא כולל מע"מ	שקלול באחוזים	הערות	
6	מכונת קדיחה רב תכליתית		70%	--------	
7	אופציה למכונת קדיחה רב תכליתית.		10%	סעיף 3.1  למפרט הטכני.
המציע נדרש לתמחר את כל הפרמטרים יחד המרכיבים את הסעיף	
9	עלות שעת עבודה טכנאי/הנדסאי/מהנדס לביצוע אחזקה תקופתית/תיקון (שלא במסגרת האחריות)		20%	--------	

•	מציע שלא יתייחס לכל הפרמטרים המרכיבים את הצעת המחיר בטבלה הצעתו תיפסל על הסף לטבלה זו.

תאריך _________________  חתימה וחותמת המציע _______________________

טבלה ו'

מס"ד	תיאור המכונה	שקלול באחוזים	עלות בש"ח
לא כולל מע"מ	
8	מסור עם לדה מבוקרת מחשב	80%		
9	עלות שעת עבודה טכנאי/הנדסאי/מהנדס לביצוע אחזקה תקופתית/תיקון (שלא במסגרת האחריות)	20%		

•	מציע שלא יתייחס לכל הפרמטרים המרכיבים את הצעת המחיר בטבלה הצעתו תיפסל על הסף לטבלה זו.

תאריך _________________  חתימה וחותמת המציע _______________________
פרק ה - תנאים ביטחוניים כלליים

1.	תנאי ביצוע העבודה 
א.	הספק מתחייב לבצע את העבודה עפ"י תנאי החוזה המצ"ב ( להלן החוזה ) .
ב.	כל העבודות תבוצענה בהתאם לתנאים המופיעים במפרט הטכני הכללי הבין 
משרדי, ראשי פרקים , מפרטים טכניים מיוחדים, תקנים ישראליים, תקנים
מקצועיים ותנאים כלליים ואישורים המתאימים ממשרד התחבורה / עבודה לכשירות הקבלן לביצוע העבודה.

2.	קבלני משנה 
א.	במידה ויחליט הספק על העסקת קבלני משנה לצורך ביצוע עבודות הקשורות בפרויקט הנ"ל באתר ו/או במעבדותיו קבלן המשנה , מחובתו לפרט בהצעתו את הפרוט הבא: 
שם הספק / חברה / גוף .
מקצועות ותחום התמחות של צוות עובדי קבלן המשנה בפרויקט הנ"ל .
ב.	לא תאושר העסקת קבלן משנה שלא הוזכר בהצעת הקבלן.
ג.	 שב”ס רשאי לפסול קבלן משנה וזאת ללא צורך במתן הסברים לקבלן.
ד.	בהצגת קבלני המשנה, חובה לצרף את האישורים הרלוונטיים ממשרד התחבורה / העבודה לכשירות הקבלן לביצוע העבודה.

3.	תנאים ביטחוניים 
להלן הדרישות בנושא העסקת עובדים בביצוע העבודות השונות לפי מכרז / חוזה / זה ו/או לפי מכרזים נפרדים של קבלנים אחרים .

	א.	כללי 
1.	על הספק להתחשב בהצעתו בכך שתהליך קבלת אישורים קבועים   
              לכניסת עובדים לאתר שב"ס, ללא יוצא מהכלל, מחייב זמן המתנה של 
              כ – 15 יום ממועד הגשת הרשימות .

2.	עם קבלת הצו להתחלת העבודה יעביר הספק על גבי טופס סטנדרטי של שב"ס את כל הפרטים האישיים הנדרשים של כל העובדים לרבות מנהלי העבודה, הצוות הטכני ומנהל הפרויקט אשר יטפל בפרויקט באופן קבוע ואשר עשוי להיכנס לתוך תחומי בית הסוהר במהלך ביצוע העבודות .

3.	הספק מתחייב להחזיר לשב"ס את רישיון הכניסה של כל עובד שבשמו 
ניתן הרישיון מיד עם סיום עבודתו של אותו עובד בביצוע המערכת וכן בכל עת שידרוש שב”ס החזרתו .

4.	הספק מתחייב בזאת לבצע את כל הוראות אנשי היחידה בשטח כפי שיפורסמו מדי פעם במהלך ביצוע העבודה , בכל הקשור לתנאי בטחון .

5.	אי עמידה של מי מעובדי הקבלן בבדיקה הביטחונית לא יפגע בביצוע העבודה בידי הספק.

6.	הספק מתחייב לתאם הגעתו לאתר שב"ס עם הגורם המוסמך בכל 
יחידה, וזאת 24 שעות מראש בהתאם להנחיות מנהל הרכש על גבי הזמנת הטובין.

	ב.	מתן רישיונות וסילוק עובדים 

1.	מבלי לפגוע בזכותו של קב"ט שב"ס לפסול או להתיר מתן רישיונות לפי שיקוליו הבלעדיים, מסכים הספק מראש כי חובת קבלת רישיונות על פי הדרישות וההנחיות שיפורטו בהמשך, תחול על כל הפועלים והעובדים של הקבלן ושל קבלני המשנה שיפעלו באמצעותו באתר ובמבנה אקראיים  וכו' וכן העובדים אשר יועסקו על ידי הקבלנים במתן טיפול ושירות בתקופת שנת האחריות.
אי לכך, על הקבלן להגיש לכשיידרש, רשימות עובדים שיכללו רזרבות עובדים (לתחלופה , מילואים , הרחקת עובדים וכו') .
	
2.	שב"ס רשאי לדרוש סילוקו של כל עובד המועסק ע"י הספק או ע"י קבלן המשנה שלו, ללא מתן כל נימוק ולפי שיקול דעתו המוחלט, והקבלן מתחייב לסלק אדם כזה מיד עם קבלת הדרישות מאת שב"ס וללא כל ערעור .
	
3.	לא תותר העסקת עובדים שאינם בעלי אזרחות ישראלית או שהינם בעלי אזרחות זרה  ואין בידם אישור העסקה ושהייה בארץ ממשרד הפנים , באתר העבודה .
למניעת ספק, מודגש כי לא תותר שהות או לינה של עובדים ומבקרים באתר בשעות הלילה .

4.	במידה ומתנהלת באתר עבודה במשמרת לילה יש לתאם זאת עם קב"ט היחידה . 

5.	למניעת ספק מודגש בזאת שעל הקבלן וכל מי שנמצא בשירותו לצורך ביצוע הסכם זה חל איסור יצירת קשר מכל סוג שהוא עם האסירים ללא יוצא  מהכלל,   על כל ניסיון  יצירת קשר מצד האסירים מחויב הקבלן לדווח לקב"ט המתקן / חדר בקרה .

6.	מודגש בזאת שמתן רישיון כניסה הינו אישי ומחייב תדרוך בטחוני / הנחיות התנהגות במתקן זה , התדרוך יבוצע בקבוצה ולא לבודדים ע"י קב"ט המתקן ו/או מי שהוסמך על ידו .

7.	למניעת ספק מודגש בזאת שאין להכניס או להעביר בדרך כל שהיא לתחום בית הסוהר או ממנו כל חפץ ( לרבות כספים, מזון, טבק מכתבים אל ומאת ) שלא הותרה הכנסתו לכלא מראש. הכנסת כלי נשק אסורה לחלוטין .

8.	למניעת ספק מודגש בזאת שאין לצלם ואין לשרטט מתקן ממתקני בית הסוהר , לרבות מערכות מכאניות ואלקטרוניות אלא אם דרוש הדבר לצורכי ביצוע העבודה, וניתן לכך אישור מוקדם מהקב"ט / מתכנן .

9.	על הקבלן, פועליו או שלוחיו חל איסור מוחלט להשאיר ללא השגחה צמודה, כלי רכב או כל ציוד מכל סוג שהוא לרבות כלי עבודה ( ידניים ו/או חשמליים ) חומרים וציוד עזר ( צינורות, סולמות, פיגומים, כבלים וכו').
באפשרות הקבלן לבצע קשירה בשרשרת ומנעול מאובטחים של פרטי ציוד מכל סוג שהוא במידת הצורך, אך ורק לאחר אישור בכתב ביומן מקב"ט המתקן.

ג.	טיפול בכלי עבודה 
1.	למניעת ספק מודגש בזאת שהכנסת/ הוצאת כל כלי עבודה אל ומהמתקן תהיה אך ורק בנוכחות קב"ט המתקן / ו/או בא כוח, בליווי רישום / תיעוד מתאים .

2.	העלמות כל כלי עבודה מכל סוג שהוא תדווח מידית לקב"ט המתקן חדר בקרה, לא תתאפשר יציאת הקבלן / עובדיו מהשטח עד להמצאת הכלי .

	ד.	שמירת סודיות / נוהלי ביטחון 
1.	הקבלן מצהיר בזאת כי ידוע לו שכל ידיעה אשר בידו ו/או אשר הגיעה לידו ו/או לעובדיו תוך כדי ביצוע התחייבויותיו לפי הסכמה ו/או בקשר עמו, הינה סודית והקבלן מתחייב לשמור על כל ידיעה כאמור ולהביא סעיף זה לידיעת עובדיו .

2.	הקבלן מתחייב לשמור על סודיות התוכניות השרטוטים הרשימות, המפרטים וכל יתר הניירות והמסמכים המתייחסים למבנה ו/או לבצוע המבנה, לרבות העתקים בין שהוכנו ע"י הקבלן ו/או מטעמו ו/או על חשבונו ובין שהוכנו ע"י שב"ס . 

3.	הקבלן יכלול בחוזה עם קבלני המשנה, עם עובדיו ועם כל מי שנמצא בשירותיו בקשר עם בצוע הסכם זה, הוראה המחייבת אותם לשמור בסוד כל ידיעה שהגיעה או שתגיע אליהם עקב  ביצוע הסכם זה, ובהעדר סעיף כזה בחוזה תוסף התחייבות בנדון, בנוסח שיוכן ע"י שב"ס.

ה.	חובת שמירת הנחיות בטחון / כללי התנהגות
אי קיום הנחיות בטחון / כללי התנהגות כפי שהוסברו לעיל, עלולה להוות עבירה פלילית לפי פקודת בתי הסוהר (נוסח חדש) תשל"ב  1972.

ו.	חובת שמירת סודיות לפי החוק
		תשומת לב הקבלן מופנית לחוק העונשין תשל"ז – 1977, שזה לשונו:
1.	היה אדם בעל חוזה של מדינה או של גוף מבוקר כמשמעותו בחוק מבקר המדינה לשנת תשי"ח – 1958 (נוסח משולב) ובחוזה התחייבות לשמור בסוד ידיעות שיגיעו אליו עקב בצוע החוזה, והוא מסר ללא סמכות בדין, ידיעה כאמור לאדם שלא היה מוסמך לקבלה, דינו מאסר שנה אחת.
		
2.	הריני מתחייב לא להוציא מחוץ לתחומי משרדי כל מסמכים וחומר אחר שקיבלתי או שאקבל, לשמור אותם בתוך ארון סגור המאושר ע"י המנהל ולהחזיק את המפתחות ממנו רק ברשותי או ברשות אנשים נוספים – באישור המנהל, הנני אחראי לכך שבגמר כל יום עבודה ורוכזו כל המסמכים בארון כנ"ל וכי אוודא ששום מסמך לא ישאר בלתי נעול.

		3.	הריני מתחייב לדווח למנהל מיד על כל מקרה של אבדן מסמך.

		4.	חומר בלוי, קרוע וכיו"ב יוחזר למנהל בדרך שיוסכם עליה מראש.
5.	הריני מתחייב, לפי דרישת המנהל, להביא לידיעתו כל פרט הנוגע לעובדי משרדי המועסקים בקשר לעבודה, כ"כ להעסיק בקשר לעבודה רק עובדים, אשר יאושרו ע"י המנהל ולהפסיק את עבודתם לפי דרישתו.

6.	אכלול בחוזה עם עובדי כל מי שנמצא בשירותי בקשר עם ביצוע החוזה הוראה המחייבת אותם לשמור בסוד כל ידיעה שהגיע או תגיע אליהם עקב ביצוע החוזה ובהעדר חוזה בכתב אחתים כל אחד על כתב התחייבות בנדון בנוסח שיוכן על ידי המנהל.

7.	הריני מתחייב לא למסור ו/או להעביר את החוזה או מקצתו, או ביצוע החוזה כולו או מקצתו, לזולתי, אלא אם כן אקבל על כך הסכמה מוקדמת בכתב מאת המנהל.

8.	הריני מתחייב לא להעביר באמצעות הדואר כל שרטוטים, תכניות, תרשימים או חשבונות, אלא אם יהיו אמצעי ההעברה בתיאום עם המנהל ובאישורו, כן מתחייב אני לא לשוחח שיחות טלפוניות בצורה שתגלה את מהות העבודה המבוצעת על ידי.

9.	סידורי בטחון נוספים אשר ייקבעו ביני לבין המנהל יירשמו ויובאו כנספח להצהרה זו.

10.	מבלי לגרוע מההוראות הקודמות של הצהרה זו, הנני מתחייב למלא אחר כל הוראות הביטחון והסדורים הביטחוניים שאדרש לעשותם על ידי נציג המנהל בקשר לביצוע העבודות בשבילו או מטעמו.

11. 	במקרה של סתירה בין הוראות החוזה על כל תוספותיו, הוראות הצהרה זו עדיפות.

		12.	הצהרה זו מצורפת לחוזה ומהווה חלק בלתי נפרד ממנו.

13. 	הריני מאשר, כי קראתי את ההצהרה דלעיל והסעיפים 118, 119 מחוק העונשין תשל"ז – 1977 המובאים להלן, וידוע לי כי אם אעבור אל אחת מהוראות החוק וההצהרה דלעיל, הנני צפוי לעונש מאסר.

ולראייה באתי על החתום

יום____________    לחודש______________ שנת__________ חתימה + חותמת הספק

נספח א'

אישור רו"ח ניסיונו של המציע באספקת השירותים

אני הח"מ____________________________________________,רו"ח של חברת: _____________________________________________ (להלן – "המציע ").

מאשר בזאת, כלהלן:
1.	המציע סיפק מכונות נשוא מכרז זה  ואליהם התייחס בהצעתו, לרבות השירותים הנדרשים ע"פ המכרז ,בהיקף שלא פחת מ- 150,000 ₪ כולל מע"מ  בכל אחת מהשנים 2007, 2008 ו-2009. 
2.	להלן שמות הגופים ואנשי הקשר להם ניתן שירות ע"י המציע בשלוש השנים שקדמו למועד האחרון להגשת ההצעה למכרז :

א. שם הגוף  _________________    איש קשר ________________. מס' פלא'/טל' _______________
ב. שם הגוף _________________      איש קשר ________________.מס' פלא'/טל' _______________
ג. שם הגוף _________________        איש קשר ________________.מס' פלא'/טל' _______________

ולראיה באתי על החתום : 

תאריך:_________________                                    

___________________________________
חותמת וחתימת רו"ח